 EndSARS Protest: Àwọn olùwọde ní májèlè ni oúnjẹ tí MC Oluomo gbé wá fún wa, a ò jẹ A o lọwọ ninu ikọlu naa. Ki awọn eeyan yee naka ẹsun si wa lọna aitọ O ni ṣe ẹwu NURTW lawọn janduku naa wọ ni? Ṣe MC Oluomo di ipo oṣelu kan mu ni? Ko lọwọ ninu iṣẹlẹ naa o. Ọsan ọjọ Ẹti ni wọn fi ọkọ ko ounjẹ naa lọ sibi iwọde Alausa. Amọ, awọn oluwọde kan ti ko mọ ẹni to gbe ounjẹ ranṣẹ ti yara gba ounjẹ naa atohun mimu ti wọn si ti n da a si ọfun ki eeyan kan lara wọn to kigbe pe wọn lẹ orukọ mọ awọn abọ ounjẹ naa pe ọdọ MC Oluomo lo ti wa. Ikede yii lo bi awọn oluwọde ninu ti wọn si n lẹ awọn abọ ati ike omi naa mọ ọkọ ti wọn fi gbe e wa pe majele ni ọga ẹgbẹ NURTW ko ranṣẹ si awọn. O ti le lọsẹ kan ti awọn ọdọ jakejado ipinlẹ Eko ti awọn ọdọ ti n darapọ mọ awọn akẹgbẹ wọn kaakiri gbogbo ipinlẹ orilẹede Naijiria lati ja fun iwa ika latọdọ awọn ọlọpaa Naijiria ati fifopin si iṣekupani lọna aitọ to n ti ọwọ awọn ikọ agbofinro SARS wa. End SARS, End SWAT: Ó pé mi bí SARS kò ṣe sọ mí dolówọ- Fulani Kwajafa .Lẹyin ti ijọba ni awọn ti gbọ ti wọn tu SARS ka, awọn ọdọ tun kọ lati dawọ iwọde duro. Dipo bẹẹ wọn tun n tẹra mọ ọ sii ni paapaa bi ijọba ṣe fi ikọ SWAT dipo SARS. Awọn oluwọde fi ẹsun kan pe MC Oluomo lo ran awọn janduku to lọ ṣe ikọlu si awọn to n wọde ṣugbọn agbẹnusọ MC, Jimoh Buhari ni awọn ko mọ nkankan nipa ikọlu naa. A o lọwọ ninu ikọlu naa. Ki awọn eeyan yee naka ẹsun si wa lọna aitọ Mo kọ láti kópa nínú ìpàdé orí ayélujára Nàìjíríà yìí- Falz Lẹyin gbogbo iwọde lorisiirisi ati ọrọ End Sars  End SWAT yii, Ileeṣẹ ijọba apapọ to n risi ọrọ awọn ọdọ pe ipade apero lori ayeluja. Wọn kede pe Falana Folarin Falz, Segalink, ati adari awọn ọlọpaa ni Naijiria, Adamu ati Joe Abbah. Wọn ni ipade ori ayelujara naa yoo waye laago mẹta oni lori facebook.comnigeriafmysd. Bayii ni Folarin Falana, ọkan pataki lara awọn to n fọn rere ifopinsi End Sars naa ti fesi pe oun ko ni kopa ninu eto naa. Falz ni irọ ni wọn fi bẹrẹ ijiroro lori ipade naa lati ibẹrẹ lori ohun ti wọn sọ fun oun. O tun ni iru apero yii ko tilẹ nilo lasiko yii bikoṣe pe ki ijọba ṣe ohun ti awọn ọdọ Naijiria n ja fun. Alufaa Enoch Adeboye sọ pe awọn ọdọ ko ni le sọ asọtẹlẹ tabi riran, ti a ko ba jẹ ki wọn o wa laaye Pásítọ Enoch Adeboye darapọ mọ ENDSARS, ó fún ìjọba Nàìjíríà ní ìmọràn ọnà àbáyọ Ìjọ RCCG nàá darapọ mọ ENDSARS Ijọ The Redeemed Christian Church of God sọ pé bí àwọn ọlọpàá Nàìjíríà ṣe n tẹ ẹtọ ọmọnìyàn lójú kò dára. Alufa Agba ijọ Redeemed Christian Church of God, Pasitọ Enoch Adejare Adeboye naa ti darapọ mọ awọn ọdọ Naijiria to n polongo fun fifi opin si ọlọpaa SARS. Ninu ọrọ kan to kọ si ori ayelujara Twitter rẹ ati atẹjade to fi sita, Adeboye sọ pe ko si bi awọn ọmọbinrin wa yoo sẹ maa sọ asọtẹlẹ, tabi awọn ọmọkunrin yoo ṣe ma a riran, ti a ko ba jẹ ki wọn o wa laaye Bakan naa ni atẹjade ti ọkan lara awọn oluranlọwọ pataki rẹ, Pasitọ Johnson Odesola, fi sita lorukọ ijọ naa. O ni RCCG da ara rẹ pọ mọ awọn ọmọ Naijiria to n ṣe iwọde lọwọlọwọ tako bi awọn ọlọpaa ṣe maa n fiya jẹ ni, ti wọn si n ṣi agbara wọn lo. Pasitọ Odesola sọ pe o ṣe pataki fun ileeṣẹ ọlọpaa lati ma a ṣe atunto ojuṣe rẹ ni gbogbo igba ni ibamu pẹlu nkan ti ara ilu nilo. O ni ọpọ ẹmi alaiṣẹ lo ti ṣofo, nitori ọwọ lile ati ọna aitọ ti awọn ọlọpaa fi n ṣiṣẹ wọn. O kesi ijọba pe kii ṣe atunto ileeṣẹ ọlọpaa nikan ni ko mojuto, o ni o pa dandan lati la oju awọn ọlọpaa si bo ṣe yẹ ki wọn o ma a ṣe iṣẹ wọn ni ilana igbalode. O ye ijọ wa daadaa, idi ti awọn eeyan fi yari, a si mọ riri ohun ti wọn n ṣe. Tóò bá fún ọkùnrinn lóúnjẹ tóo tẹ kiní yẹn sílẹ fún un dáadáa... - Yinka TNT Odesola ni : A faramọ titu ẹka ọlọpaa SARS ka, a si gba ẹka Special Weapons and Tactics, SWAT, ti wọn ṣẹṣẹ da silẹ. Ṣugbọn, a gbayin ni imọran pe ọrọ rẹ ko gbọdọ da bi igba ti a da ọti kikan, sinu igo tuntun. Bakan naa lo rọ awọn ọdọ to n ṣe iwọde lati ṣe e ni ibamu pẹlu ofin Ọlọrun, ati ofin orilẹ-ede. Mo jíṣẹ ẹ rán mi! Sanwo-olu gbé ìwé ẹdùn ọkàn olùwọde ENDSARS lé Buhari lọwọ Gẹgẹ bi ileri ti gomina ipinlẹ Eko ṣe fun awọn olufẹhonuhan nigba to lọ yọju siwọn, Babajide Sanwoolu ti mu iwe ẹdun ọkan awọn oluwde ti wọn fi ran an jiṣẹ fun aarẹ Buhari lAbuja. O fi sita loju opo Twitter pe aarẹ Buhari ti fọwọ si ṣiṣe agbekalẹ igbimọ awọn adari ilu lati maa bojuto gbogbo iṣẹlẹ iwa ipa tawọn ọlọpaa ba hu. Ìya Emma oní POS ṣẹṣẹ rékọjá lọ síbí ilé yẹn ni àtọmọdé, ó sì wó pa wọn - Láńlọọdù Obalende O sọ pe anfani iwọde to n waye yii yoo di ohun atipe oun yoo tẹsiwaju ninu iṣẹ lati daabo bo ẹtọ gbogbo awọn ara ipinlẹ Eko nigba kuugba ati lọjọkọjọ. Bakan naa, gomina Sanwoolu ṣepade pẹlu ọga agba awọn ọlọpaa to si ni oun gbagbọ pe ipada de oun lati Abuja yoo so eso rere latu fopin si iwa ipa awọn ọlọpaa. Kò sí Ààrẹ tàbí Gómìnà tó lè dá ìfẹhọnúhàn àwọn Nàìjíríà lórí EndSARS dúró- Monday Ubani Agbẹjọro Agba lorilẹede Naijiria, Monday Ubani ti bu ẹnu atẹ lu igbesẹ gomina ipinlẹ Rivers, Nyesom Wike to ni ki awọn eniyan ma fi ẹhọnuhan ni ipinlẹ naa. Ubani lasiko to ba BBC sọrọ ni gomina Wike kuna patapata ninu ọrọ to sọ tako ifẹhọnuhan ti wọn n sọ. O ni labẹ ofin, awọn ọmọ Naijiria ni aṣẹ lati fi ẹhọnuhan lai mu laisigbo dani. Agbejọrọ agba Ubani salaye pe: Nitori eto iṣejọba tiwantiwa yii, eto awọn ọmọ Naijiria ni lati sọ wi pe awọn ko fẹ ohun ti ijọba n ṣe, Etọ wọn ni lati sọ ohun ti wọn n fẹ, ki wọn si beere fun nkan tiwu wọn lọna to ba ofin mu. Nitori naa ko si ijọba kankan lati ipo aarẹ to fi mọ gomina to le tako ẹtọ awọn eniyan lati beere fun ẹni ti wọn ba fẹ. Bakan naa, Agbẹjọro agba, Wahab Shittu fi lede pe gomina Wike n lo agbara ijọba ologun ni pẹlu bi o ṣe tako ifẹhọnu han awọn eniyan tako ipaniyan awọn ọlọpaa loore-koore. EndSARS protest in Nigeria: Mr Macaroni, Falz, Wizkid, Tiwa Savage àtàwọn míì ṣe ìwọde Agbẹjọro Shittu ni awọn ọdọ ni aṣẹ lati gba aṣẹ ni ileẹjọ tako ọrọ gomina Wike. O ṣeni laanu wi pe Wike to jẹ agbẹjọro naa lo tun wa tako ofin to fun awọn eniyan laaye lati fi ẹhọnu wọn han ni Naijiria. Amọ, o rọ awọn eniyan lati maṣe jẹ ki ifẹhọnuhan naa da rogbodiyan, eleyii ti yoo wa mu ki ijọba paṣẹ pe wọn n da ilu ru. Àìbìkítà yíì gbọdọ dópin, ìjọba gbọdọ mú ẹdùn ọkàn àwọn aráàlú lọkùnkúndùn- Agbẹjọrò Àgbà Agbẹjọro agba lorilẹ-ede Naijiria, Wahab Shittu ti kesi ijọba apapọ lati mu ibeere awọn ọmọ Naijiria lọkunkundun nitori awọn eeyan lo gbe wọn de ipo ti wọn wa loni. Shittu sọ eyi lasiko to n sọrọ lori iyatọ to wa laarin ki ijọba kan kede pe awọn ti tu SARS ka, ati wi pe ki o di ofin lorilẹede Naijiria fun BBC. O ni ijọba aarẹ Buhari kuna lati mu igbayegbadun ba awọn eniyan lasiko rẹ nitori wi pe ohun gbogbo lo nira fun wọn, paapaa pẹlu bii ikọ ọlọpaa SARS ṣe n dẹmi awọn ọdọ legbodo, ti ijọba ko si bikita. Bakan naa lo fikun un wi pe ijọba gbọdọ ṣe ohun ti o tọ, ki awọn araalu ba lẹ ni igbẹkẹle ninu wọn, nitori awọn eniyan ko ni igbagbọ ninu ijọba Buhari mọ. Ikede yatọ si ki ijọba sọ da ofin nipa ki aarẹ Buhari buwọlu iwe ofin pe ko ni si ikọ ọlọpaa SARS mọ ni Niajiria. Ti aarẹ Buhari ba buwọlu iwe ofin naa, eyi yoo mu ki awọn eniyan ni igbagbọ lori ijọba nipa ohun ti wọn sọ wi pe awọn yoo ṣe. Agbẹjọro agba lorilẹ-ede Naijiria, Wahab Shittu naa wa rọ awọn ọmọ Naijiria lati dẹwọ ifẹhọnu wọn, lati le fun ijọba laaye lati ṣe ohun to yẹ lori igbesẹ ti wọn kọkọ gbe lati tu ikọ SARS palẹ. O ni: Ẹtọ awọn ọmọ Naijiria ni lati beere fun nkan ti wọn fẹ lọwọ ijọba, ki wọn si ṣe fun wọn. Gomina Kano tí ní kí olùrànlọwọ rẹ lọ rọkún nílé nítori o bu Ààrẹ Buhari lórí EndSars Gomina ipinlẹ Kano, Abdullahi Ganduje ti fi ọwọ osi juwe ile fun oluranlọwọ rẹ lori ọrọ iroyin, Salihu Yakassai lẹyin to bu aarẹ Buhari. Yakassai to fi lede loju opo Twitter rẹ pe aarẹ Buhari ko nifẹ araalu nitori naa ni ko ṣe sọrọ lori isekupani awọn eniyan lati ọwọ ọlọpaa. Bi o tilẹ jẹpe aarẹ Buhari ti ba ọga ọlọpaa sọrọ, Yakassai nipe o yẹ ki aarẹ ba awọn araalu sọrọ loju koroju ni. Yakassai ni  N ko riru ijọba eleyii ri bi ti aarẹ Buhari ti ko ni oju aanu kankan fun awọn araalu Ni ọpọlọpọ igba ni awọn araalu n la iṣoro kọja, amọ aarẹ ko tilẹ ni ṣe bi ẹni wi pe oun ri wọn rara, eleyii buru jai. Iwa aibikita aarẹ yii kọja bo ṣe yẹ lọ Ki aarẹ sọrọ lori awọn iṣoro ti awọn araalu n la kọja ti ogun tabi oun ti awọn eniyan yoo ma bẹbẹ fun. Lati igba de igba ni aarẹ Buhari kii le fi iṣẹju marun silẹ lati ba awọn ọmọ Naijiria sọrọ ki ohun gbogbo si rọlẹ si, amọ nigba ti wọn fẹ ibo wọn, aarẹ Buhari kaakiri ipinlẹ mẹrindinlogun to wa kaakiri orilẹede Naijiria. Ọlọpàá Ogun ti dá àwọn olùwọde ENDSARS tí wọn mú lánàá sílẹ- Gómìnà Dapo Abiodun Ileeṣẹ ọlọpaa ipinlẹ Ogun ti mu awọn oluwọde ENDSARS mẹtalelogun ni ilu Abeokuta tii ṣe olu ilu ipinlẹ naa. Agbẹnusọ fun ileeṣẹ ọlọpaa Ogun, Abimbola Oyeyemi ṣalaye pe awọn agbofinro mu awọn oluwọde naa lẹyin ti ifẹhonuhan wọọrọwọ di afipa ṣe. Oyeyemi sọ pe awọn oluwọde naa gbe ifẹhonuhan wọn debi ayẹyẹ Owu Day nibi ti wọn si ti fọ gilaasi ọkọ igbakeji gomina ipinlẹ Ogun, Amoju ẹrọArabinrinNoimot Salako -Oyedele. Awọn to n fẹhonuhan ọhun yari pe awọn fẹ ri aarẹ orilẹede Naijiria tẹlẹ ri, Oloye Olusegun Obasanjo to wa nibi ayẹyẹ Owu Day ti wọn n ṣe. Awọn oluwọde naa kọkọ lọ si agbegbe Panseke niluu Abeokuta lati ibi ti wọn lọ kaakiri titi wọn fi de aafin Alake ti ilẹ Ẹgba, Oba Adedotun Gbadebo. Awọn oluwọde ọhun tun gbe ifẹhonuhan wọn han de ọfiisi awọn ọlọpaa SARS to wa ni Magbọn nibi a gbọ wi pe awọn ọlọpaa ti yinbọn soke. Wo bí ìwọde ENDSARS tí Toyin Abraham ṣe nípínlẹ Oyo ṣe lọ Gbajugbaja oṣere Nollywood, Toyin Abraham naa ti dari iwọde lati polongo pe ki ijọba orilẹ-ede Naijiria fi opin si ẹka ileeṣẹ ọlọpaa SARS. Eyi waye lẹyin ti awọn ọmọ Naijiria kan sọ oko eebu si Toyin lori ayelujara Twitter nitori bo sẹ polowo sinima rẹ, Fate of Alakada, lori Twitter lasiko ti iwọde ENDSARS n gbona girigiri. Ninu fidio iwọde ti Toyin fi si ori ayelujara Instagram rẹ ni owurọ ọjọ Satide, o fojuhan pe ipinẹ Oyo ni iwọde naa ti waye. Toyin Abraham àtàwọn ọdọ sọkò èèbú síra wọn torí ìwọde EndSARS Ẹ dariji mi, mi o mọ tẹlẹ ni. Ẹ mọ pe mo nifẹ awọn ololufẹ mi, amọ ẹ le ba mi wi pẹlu ifẹ, lai ṣepe fun emi ati idile mi. Amọ, ko buru, ẹlẹran ara ni mi, mi o wà lai ni abuku. Eyi ni esi ti gbajugbaja oṣere Nollywood, Toyin Abraham fọ, lẹyin ti awọn ololufẹ rẹ kan bu ẹnu atẹ lu bo ṣe polowo sinima rẹ, Fate of Alakada. Lori ayelujara Twitter ni Toyin Abraham ti polowo sinima naa lowurọ ọjọ Ẹti, tawọn ọdọ si koro oju si igbesẹ naa tori iwọde a ko fẹ SARS mọ ti wọn n se. Awọn eeyan naa sọ pe, kii ṣe lasiko ti iwọde n lọ kaakiri Naijiria, pe ki ijọba wọgile ẹka ileeṣẹ ọlọpaa, SARS, lo yẹ ki Toyin o polowo sinima naa. Diẹ lara ohun ti awọn eeyan naa sọ ni pe ẹni to wa laye lo n wo sinima, ati pe o yẹ ki Toyin naa da si ọrọ EndSars to n lọ lọwọ. Bo tilẹ jẹ pe Toyin ti tuuba pe aimọkan lo faa, ati pe eeyan ẹlẹran ara ni oun, to si ti bẹrẹ si ni lo EndSars loju opo Twitter rẹ, sibẹ eebu ni oun ati awọn ololufẹ rẹ kan ṣi n bu ara wọn lori ọrọ naa. Obateru Akinruntan: Wíwá ohun tá jẹ títí láé ló gbé wa kúrò nílé Ife Bi awọn kan ṣe n sọ pe agidi lo n fi n lo hashtag naa, ni awọn kan n sọ pe, ko ti ọkan rẹ wa, pe ṣe karimi ni gbogbo rẹ. Ṣugbọn oun naa si ti fesi pada pe, ki gan-an ni wọn fẹ ki oun ṣe? O ni mi o lo EndSars, ẹ bu mi, mo tun lo o, ẹ tun n kun sinu. Ko tan sibẹ o, bi awọn kan ṣe n sọ oko eebu ati epe lu Toyin, ni oun naa n fi ọrọ ranṣẹ si awọn obi wọn nile. Mr Macaroni, Runtown darapọ mọ ìfẹhónúhàn ní Eko, Alausa lórí ìpolongo EndSARS Lẹyin ti awọn ọdọ Naijiria kọwọ rin pẹlu gbajugbaja adẹrinpoṣonu, Debo Adebayo ti gbogbo eeyan mọ si Mr Macaroni sun soju titi mojumọ oni lori iwọde EndSARS, o tun ti fi ọrọ sita pe awọn ṣi wa nibẹ. Àwọn ọmọ Naìjíríà yarí, wọn ni àfì dandan ki ìjọba gbé ìgbésẹ lórí ọrọ àwọn ọlọpàá SARS tó n fi ojoójómọ pa àwọn ọdọ ni orílẹèdè yìí. Láti ànà ti oníruurú àwọn ọdọ ní ìpińlẹ Eko àti jákèjádò àwọn ìpínlẹ kan ni Nàìjíríà ti bẹrẹ ìwọde ìfẹhónú hàn, owúrọ òní ni àwọn míràn ṣẹṣẹ lọ sí ilé wọn. Lẹyìn ti ìwọde ti FALZ àti Runtown pè ti wọn sì fi àdàgbá ètò náà rọ síbì kan, tí olúkúlùkù sì gba ọnà ilé wọn lọ láti fí orí lélẹ ní gbájúgbajà adẹrìn pòsònú Debo Adebayo ti gbogbo ènìyàn mọ sí Mr Macaroni náà bẹrẹ tirẹ. Macaroni dari àwọn ènìyàn míran láti wọde lọ sí Alausa tii ṣe ilé iṣẹ ìjọba ìpínlẹ Eko. Nínú àwọn fọnrán àti fọtò tó jẹyọ lojú òpó twitter rẹ, Mr Macaroni ni, ìròyìn tó tẹ òun lọwọ ni pé, àwọn ọlọpàá tún pa ẹnìkan ni ìpińlẹ Delta níbí ti wọn ti ń ṣe ìwọde ENDSARS. Lẹyìn tí èyí wáye ní wọn ni àwọn ọdọ Delta náà yin ọlọpàá míràn níbọn níbẹ pẹlú. Mr Macaroni ní ìgbé ayé àlááfíà ni olúkúlùkù ń wá ti wọn fi jáde láti bẹrẹ ìwọde yìí, nítori náà kí gómìnà ìpińlẹ Eko yọju si àwọn. Nínú fọnrán tó jẹyọ lórí ayélujára ni ọgbẹni Debo Adebayọ, Mr Macaroni ti ń sọrọ pé bi Gómìnà ìpińlẹ Eko, Babajide Sanwo-Olu ko ba le jáde, tí igbákeji rẹ náà pẹlú kò sí rí ààyè, ó di dandan ki abẹnugan ilé ìgbìmọ aṣofin ìpílẹ Eko yọju. Ní ǹkan bi ago mẹrìn ìdáji òní ni àbẹnuga ilé ìgbìmọ aṣòfin Mudashiru Obasa pada yọju sí wọn láti buwọlu ìwé ẹsùn ti wọn mú wá fún ìjọba. N kò sọ fún ìyá mi kí ń tó lọ sílé BB Naija - Laycon Ẹ gbudọ ṣe àwọn ǹkan wọnyí lọjọ ìdìbò gómìnà lOndo bí bẹẹ kọ ... Lára àwọn gbájugbaja míràn ti kò sí ni ìlú gan náà to fi àtéjíṣẹ ránṣẹ ni Olamide, lórí twitter rẹ ló ti ṣàlàyé pé gbágbágbá ni òun wà lẹyìn àwọn tó ń ṣe ìwọde ìfẹhónú hàn. Nínú ọrọ tirẹ, Kayode Ogundamisi ní yàtọ si pé ìjọba kéde fífi òfin de ẹka SARS láti maa yẹ àwọn ènìyàn wò lójú pópó, àwọn ìgbésẹ míràn tí ó yẹ kí wọn gbé ni láti pé fún ìwádìí tó daju kí wọn sí pé gbogbo àwọn tí ọlọpàá yìí ti se ọṣẹ fún láti wa jẹri lóri amọhùmáwòràn ni ojú gbaara gbogbo aye. O yẹ ki ilé iṣẹ ọlọpàá san owó gbà mábínú fún ẹbi àti àwọn ènìyàn ti ọrọ náà kàn, bákan náà lo fi kun un pe o yẹ ki àwọn ọlọpàá bá awọn oluwọde sọrọ láti mọ ǹkan ti wọn ń fẹ kí orílẹèdè le ni ìlọsíwájú. Ẹwẹ, awọn eniyan ko jẹ ki wọn ri ekuru ọrọ yii jẹ tan lawo o, ọpọ gbajugbaja naa lo ti n darapọ mọ ifẹhonuhan yii ti awọn mii naa si ti n gbero lati bẹrẹ. Ilumọka olorin Ọmọ Iya Tiṣa, Small Doctor ti orukọ rẹ n jẹ Adekunle Temitope naa ti n gbaradi fun ifẹhonuhan to fẹ dari lonii, ọjọ Ẹti jọ kẹsan oṣu kẹwa ọdun 2020. : Awọn oluwọde fi ẹsun kan pe MC Oluomo lo ran awọn janduku to lọ ṣe ikọlu si awọn to n wọde ṣugbọn agbẹnusọ MC, Jimoh Buhari ni awọn ko mọ nkankan nipa ikọlu naa. 